**Inuktitut** (omakielinen nimi: ᐃᓄᒃᑎᑐᑦ, myös **itäisen Kanadan inuktitut**) on inuittikieli, joka kuuluu eskimo-aleuttilaisen kielikunnan eskimokielten haaraan. Inuktitut on polysynteettinen kieli. Inuktitutia puhutaan kaikilla alueilla puurajan pohjoispuolella Kanadassa: osissa Newfoundlandin ja Labradorin ja Quebecin provinsseja, jossain määrin Manitoban koillisosassa sekä Nunavutissa ja Luoteisterritorioissa. Sitä on puhuttu myös Pohjoisen jäämeren rannalla Yukonissa.

Tunnettuja murteita kielellä on kolme. Kielen katsotaan olevan uhanalainen.

Kieltä kirjoitetaan inuktitutin tavumerkistöllä ja latinalaisin aakkosin. Raamattu käännettiin inuktitutiksi vuonna 1826. Vuoden 2001 elokuva *Atanarjuat – nopeajalka* oli ensimmäinen inuktitutin kielellä käsikirjoitettu, ohjattu ja puhuttu pitkä näytelmäelokuva. Se sai monia kansainvälisiä elokuvapalkintoja ja on äänestetty Kanadan kaikkien aikojen parhaaksi elokuvaksi.

Puhujamäärä ja asema
--------------------

Inuktitutin puhujien määrä vaihtelee lähteestä riippuen. Kanadan väestönlaskenta antaa arvioksi noin 30 000 puhujaa. Joissakin lähteissä määrä on 14 000 (vuonna 1991, L. Kaplan). The Canadian Encyclopedia antaa puhujamääräksi 39 700 vuoden 2016 väestölaskennan mukaan.

Inuktitut on virallinen kieli Nunavutissa ja Luoteisterritorioissa. Sillä on laillinen asema myös Quebecin Nunavikissa ja joitakin oikeuksia Nunatsiavutissa, Labradorissa.

Fonologia
---------

Inuktitutissa on 14 konsonanttia, jotka voivat esiintyä niin pitkänä kuin lyhyenäkin.

|  | Labiaalit | Palataalit | Alveolaarit | Velaarit | Uvulaarit |
| --- | --- | --- | --- | --- | --- |
| **Klusiili** | p | t |  | k | g | q |
| **Frikatiivi** | v | s |  |  |  |
| **Nasaali** | m | n |  | ŋ |  |
| **Likvida** |  | l ~ ɬ |  |  | ʁ |
| **Puolivokaali** |  | j |  |  |  |

Vokaaleja inuktitussa on kolme: [a], [i] ja [u].

Lähde:

Katso myös
----------

* Inuktitutin tavumerkit

Lähteet
-------

1. 1 2  Glottolog 4.5 - Eastern Canadian Inuktitut *glottolog.org*. Viitattu 30.4.2022.
2. ↑  Inuktitut, Eastern Canadian *Ethnologue*. Viitattu 30.4.2022. (englanniksi)
3. 1 2 3  Inuktitut *The Canadian Encyclopedia*.  2019. Viitattu 11.3.2020. (englanniksi)
4. ↑  ScriptSource - Unified Canadian Aboriginal Syllabics *scriptsource.org*. Viitattu 30.4.2022.
5. ↑  ScriptSource - Eastern Canadian Inuktitut written with Latin script *scriptsource.org*. Viitattu 30.4.2022.
6. ↑  Inuit, Eastern Canadian in Canada  2022. Joshua Project. Viitattu 16.7.2022. (englanniksi)
7. ↑  Atanarjuat (The Fast Runner) *The Canadian Encyclopedia*. Historica Canada. Viitattu 7.4.2019. (englanniksi)
8. ↑  Did you know Inuktitut is vulnerable? *Endangered Languages*. Viitattu 30.4.2022. (englanniksi)
9. ↑  Inuktitut, Eastern Canadian *Ethnologue*.  2020. Viitattu 10.3.2020. (englanniksi)
10. ↑  Ager, Simon: Inuktitut (ᐃᓄᒃᑎᑐᑦ)  2020. Omniglott. Viitattu 10.3.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Inuktitut**.

WikipediaWikipedia
***Inuktitutinkielinen*** Wikipedia, vapaa tietosanakirja

  

Eskimo-aleuttilaiset kielet
alaskanjupik | aleutti | alutiiq | grönlanti | inuktitut | inupiatun | inuvialuktun | naukaninjupik | siperianjupik | sireniki